Chanelle Henning-moord: ‘Ek was nie betrokke nie’Die vermoorde Chanelle Henning en haar seuntjie Benjamin Preshan Pillay (24) is Woensdag op borgtog van R5 000 vrygelaat in die Pretoria landdroshof. ŉ Verklaring wat deur Singh se regsverteenwoordiger, Keneil Muthray, by die hof ingegee is, werp lig op sy beweerde betrokkenheid by die moord. Singh sê in die dokument: “Die staat het min of geen inligting om te beweer dat ek by die moord van die oorledene betrokke was nie. Hy sê hy het in November ŉ vuurwapen gekoop vir sy eie veiligheid by ŉ mnr. Schoeman teen R400. Deon Schoeman (20) het op 17 November in die hof verskyn op aanklag van die diefstal van ŉ vuurwapen. Hy het na bewering die vuurwapen waarmee Henning geskiet is in Februarie vanjaar gesteel en verkoop. Hy word afsonderlik verhoor aangesien hy nie direk met die moord verbind word nie. Singh sê ŉ kollega, Martin Pieterse (sy medebeskuldigde wat ook as Willem bekendstaan), het hom gevra om die vuurwapen te leen. Hy sê Pieterse het die vuurwapen vir hom ŉ paar dae later teruggegee en hy het dit weer aan Gerry Venter gegee om te hou. “Op 15 November het 10 gewapende mans, wat beweer het hulle is lede van die Valke, my huis besoek. Hulle het my beveel om op die grond te lê terwyl hulle my oor my lyf en kop geskop en geslaan het”. Die polisie het beslag gelê op die vuurwapen en Singh is in hegtenis geneem. Die wapen is glo gebruik in die moord op Henning. “My aanhouding sal beteken dat ek my werk verloor wat sal beteken dat ek nie vir my gesin kan sorg nie”. Singh het ook ŉ brief ingehandig van sy werkgewer, wat bevestig het dat hy die dag van Henning se moord by die werk was. Volgens Singh se borgvoorwaardes moet hy elke Woensdag- en Sondagaand by die Hercules-polisiestasie, wes van Pretoria aanmeld. Hy mag ook nie met die staat se getuies – Shalom David Khan ook bekend as Sly of Rudeboy, Gerry Venter of Deon Schoeman – kontak maak nie. Singh mag ook nie verhuis sonder toestemming van die ondersoekbeampte nie. Hy het nie ŉ paspoort nie. Vir ‘n tydlyn van die gebeure rondom Henning se moord klik hier.